Dowrgleudh Trevaldwyn

Dowrgleudh yn Powys, yn Kembra est, hag y'n north-west a Bow Amothik yn Pow Sows west yw an Dowrgleudh Trevaldwyn (Kembrek: Camlas Trefaldwyn, ). Y pon an dowrgleudh dres 33 mildir (53 km) a-dhyworth an Dowrgleudh Lanngollen (dhe Dhibarthva Frankton) dhe'n Drenowyth, dres Lannanvenegh ha'n Trallonk.

Yn terowel y feu an dowrgleudh a-dhyworth Lannanvenegh ha'n Drenowyth henwys an Dowrgleudh Pow Trevaldwyn, henwys rag an gonteth may ponya dresti, hag eev skwardyes yntra skorrow west hag est. Dhe yetys-dowr Karrekhova ogas dhe Lannanvenegh an Dowrgleudh Pow Trevaldwyn a junya dhe Skorr Lannanvenegh a'n Dowrgleudh Ellesmere. Elvennow an Dowrgleudh Trevaldwyn ma a-lemmyn a veu unyes dre vones rann a rosweyth an Dowrgleudh Kesunyas Pow Amothik; Dowrgleduh Ellesmere yn 1846, Skorr an Est yn 1847, ha Skorr an West yn 1850.
skeusennik|Pompji dhe'n Drenowyth, Powys. Dowr a-dhyworth an Havren (a-dherag) a veu pompyes omma dhe brovia dowr rag an dowrgleudh a bonyas a-dryv dhe'n byldyans.
Y hedhas devnydh an dowrgleudh ow holya aswa yn 1936, hag y feu forsakyes yn sodhogel yn 1944. Gans dasserghyans devnydh a dhowrgleudhyow y'n 20ves kannsvledhen dhiwedhes, an dhew dhowrgleudh a veu henwys an Dowrgleudh Trevaldwyn, kyn na wra, ha byth na wrug, an dowrhyns mones dhe drev Trevaldwyn.

Y'n jydh hedhyw nyns eus saw 7 mildir (11 km) a'n dowrgleudh hefordh a-dhyworth Dibarthva Frankton dhe Borthva Gronwyn, an rann ma yw junyes gans remenans rosweyth an Trest Dowrgleudhyow hag Avonow kenedhlek; yn tibarow, yma rann gott dhe Lannanvenegh ha rann gresel a'n dowrgleudh a-dro dhe'n Trallonk yw hefordh keffrys, kynth yns 'enyshes' a-dhyworth an rosweyth dowrgleudhyow kenedhlek. Ober daskor a wrer hwath rag lesa'n rannow hefordh.

 Gwelewgh ynwedh 

 Dowrgleudh

 Rol a dhowrgleudhyow yn Kembra

Klass:Dowrgleudhyow yn Kembra